চিলি বিশ্ববিদ্যালয়
চিলি বিশ্ববিদ্যালয় () লাতিন আমেরিকার প্রাচীনতম বিশ্ববিদ্যালয়গুলির একটি। অনেক সময় এটিকে এর প্রতিষ্ঠাতা আন্দ্রেস বেলিওর সম্মানে "কাসা দে বেলিও" (Casa de Bello অর্থাৎ "বেলিওর বাড়ি") নামে ডাকা হয়। ১৮৪৩ সালের ১৭ই সেপ্টেম্বর চিলির রাজধানী সান্তিয়াগোতে বিশ্ববিদ্যালয়টির আনুষ্ঠানিক উদ্বোধন করা হয়।
বেলিজ
বেলিজ মধ্য আমেরিকার উত্তর-পূর্ব অংশে অবস্থিত একটি দেশ। বেলিজ মধ্য আমেরিকার সবচেয়ে ক্ষুদ্র ও স্বল্পবসতিপূর্ণ দেশগুলির একটি। প্রায় দুই শতক ধরে এটি ব্রিটেনের উপনিবেশ ছিল। ১৯৭৩ পর্যন্ত এর নাম ছিল ব্রিটিশ হন্ডুরাস। ১৯৮১ সালে এটি স্বাধীনতা লাভ করে। বর্তমানে এটি কমনওয়েলথ অভ নেশনসের একটি সদস্য। উপকূলীয় শহর বেলিজ সিটি দেশের বৃহত্তম শহর; ১৯৭২ সাল পর্যন্ত এটি দেশটির রাজধানী ছিল। অনেকগুলি হারিকেন ঝড় শহরটির ব্যাপক ক্ষয়ক্ষতি করলে দেশের অভ্যন্তরে বেলমোপান শহরে নতুন রাজধানী নির্মাণ করা হয়।